|  |
| --- |
| Kelly Rowland |
|  
Rowland MTV Azijos apdovanojimuose Bankoke 2006 m. |
| Biografija |
| Pilnas vardas | Kelendria Trene Rowland |
| Gimė | 1981 m. vasario 11 d. (43 metai) |
| Kilmė | Atlanta, Džordžija  JAV |
| Žanrai | R&B, Urban |
| Veikla | Dainininkė, dainų autorė, šokėja, filantropė, aktorė |
| Instrumentai | vokalas |
| Aktyvumo metai | nuo 1990 m. |
| Įrašų kompanija | Columbia (1999–2009) |
| Susijusi veikla | Destiny's Child, Eve, Beyonce Knowles, Nelly, Michelle Williams, Trina, Nadiya |
| Svetainė | KellyRowlandOnline.com |

**Kelendria Trene Rowland** (geriau žinoma kaip **Kelly Rowland**; g. 1981 m. vasario 11 d.) – amerikiečių R&B dainininkė, dainų autorė, šokėja ir aktorė.

Savo muzikinę karjerą Kelly pradėjo sėkmingoje moterų grupėje „Destiny's Child", kuri yra visų laikų daugiausiai įrašų pardavusi moterų grupė.

2002 m. Kelly išleido savo pirmąjį debiutinį solo albumą „Simply Deep", kuris patyrė komercinę sėkmę; buvo parduota daugiau nei 2 milijonai albumo kopijų pasaulyje. 2005 m. po „Destiny’s Child" iširimo, 2007 m. Rowland išleido ilgai lauktą antrąjį studijinį albumą „Ms. Kelly". Kaip solo dainininkė Kelly yra pardavusi daugiau nei 40 milijonus albumų pasaulyje.

Vaikystė
--------

Kelendria Trene Rowland gimė Atlantoje, Džordžijos valstijoje, tėvams Doris Rowland Garrison ir Christopher Lovett, kurie susituokė po Kelly gimimo. Kai jai buvo septyneri, jos motina pasiėmė ją ir paliko jos tėvą, kuris buvo smurtautojas ir alkoholikas.

Būdama aštuonerių metų, Rowland persikėlė gyventi į Hiustoną, Teksase, kur ji tapo muzikinės grupės nare. Repuojančioje ir šokančioje grupėje buvo ir Kelly draugės Beyoncé Knowles ir LaTavia Roberson. Pirmiausiai grupė vadinosi „Girl’s Tyme". West coast R&B prodiuseris Arne Frager nuskrido į Hiustoną, kad pamatytų grupę. Galiausiai atsivežė grupę į savo studiją Kalifornijoje, tada daugiausiai dainavo Beyonce, nes prodiuseris manė, jog ji geriausiai mokėjo dainuoti. Norėdamas išgarsinti grupę ir gauti stambios įrašų kompanijos kontraktą, jis užrašė grupę į didžiausią ir populiariausią to meto TV talentų konkurso laidą „Star Search". Jos sudalyvavo, tačiau pralaimėjo, nes neatliko gerai dainos, kaip vėliau grupė pripažino.

Kad vadovautų grupei, Beyoncé tėvas Mathew Knowles 1995 metais paliko savo darbą. Toks Methew ėjimas suskaldė Knowles šeimą, ir dėl įtampos Beyonce tėvai išsiskyrė. Tačiau grupė visuomet repetuodavo Beyonce mamos Tina Knowles salone bei savo namų kiemuose. Tina taip pat visuomet (netgi iki dabar) siuvo merginoms sceninius apdarus. Ir galiausiai grupė gavo galimybę pasirašyti kontraktą su įrašų kompanija „Elektra Records", tačiau po kelių mėnesių kompanija nutraukė sutartį.

Muzikinė karjera
----------------

### Prasiveržimas su „Destiny’s Child"

*Pagrindinis straipsnis – Destiny's Child*.
Nors iš pradžių grupė turėjo biblinį pavadinimą „Book of Isaiah", 1993 metais grupė pakeitė pavadinimą į „Destiny’s Child". 1997 metais grupė pasirašė kontaktą su „Columbia Records" įrašų kompanija. Tais pačiais metais „Destiny’s Child" įrašė savo pirmąją debiutinę dainą „Killing Time", kuri tapo 1997 m. filmo „Vyrai juodais drabužiais" garso takeliu.

1998 m. grupė išleido savo debiutinį studijinį albumą „Destiny’s Child", kuriame buvo tokie garsūs singlai kaip „No, No, No". Albumas laimėjo „TDestiny’s Child", net tris „Soul Train Lady of Soul" apdovanojimus. Grupė išgarsėjo ir 1999 metais išleido multiplatininį antrąjį albumą „The Writing’s on the Wall". Albume buvo dainos išgarsinusios grupę visame pasaulyje, kaip: „Bills, Bills, Bills", Jumpin' Jumpin'" ir „Say My Name". „Say My Name" buvo nominuotas ir laimėjo net dvejus „Grammy" apdovanojimus. „The Writing’s on the Wall" buvo parduotas 7 milijonų tiražu visame pasaulyje. 

Kai Michelle Williams ir Farrah Franklin pasirodė dainos „Say My Name" vaizdo klipe, tada pasidarė aišku, jog kitos dvi narės Luckett ir Roberson buvo pakeistos. Tuomet LeToya ir LeTavia padavė grupės vadybininką Metthew Knowles į teismą, dėl to, kad net nepranešęs jis išmetė iš grupės. Franklin po penkių mėnesių paliko grupę, dėl neigiamos atmosferos grupėje.

Trio 2000 metais įrašė filmo „Čarlio angelai" garso takelį „Independent Women Part I". Singlas tapo geriausiai pasirodžiusi topuose grupės daina, daina net 11 savaičių išbuvo JAV oficialiame Billboard Hot 100 tope. Po tokios sėkmės Luccket ir Roberson atsiėmė kaltinimus prieš grupę.

„Destiny’s Child’s" trečiasis studijinis albumas „Survivor" ir gerai tope pasirodęs singlas „Survivor" dar labiau išgarsino grupę. Daina buvo apie grupės išgyvenimus. Tačiau dėl „Survivor" dainos žodžių Luckett ir Roberson ir vėl iškėlė bylą prieš grupę, galiausiai 2002 m. birželį grupė susitarė su buvusiomis narėmis. Tuo metu albumas buvo išleistas 2001 m. gegužės mėnesį ir debiutavo pirmoje Billboard 200 topo vietoje, o per pirmąją savaitę buvo išpirkta 663 000 albumo kopijų. Albumas „Survivor" iki šių dienų yra parduotas 10 milijonų kopijų tiražu ir net 40 procentų visų pirkėjų buvo iš JAV. Albumo antrasis singlas „Bootylicious" taip pat pasiekė pirmąją vietą JAV tope, o „Survivor" pelnė grupei dar vieną „Grammy" apdovanojimą. Po kalėdinio albumo „8 Days of Christmas", grupė paskelbė pertrauką, dėl savo solinių projektų.

### „Simply Deep" (2002–2003)

*Pagrindinis straipsnis – Simply Deep*.

Rowland pirmasis solo albumas „Simply Deep" buvo išleistas 2002 m. spalio mėnesį, tačiau visame tarptautinėje rinkoje albumas pasirodė 2003 m. vasarį. Albumas buvo „alternatyvaus R&B" stiliaus ir buvo plačiai įtakotas roko bei pop muzikos. Albume buvo galima girdėti „Grammy" apdovanojimą pelniusę dainą „Dilemma", kurią Kelly atliko su reperiu Nelly, ir kuri praleido net 10 savaičių Billboard Hot 100 tope. „Simply Deep" prodiuseriai buvo Brandy, Mark J. Feist, Robert „Big Bert" Smith, Rich Harrison, Solange Knowles, Alonzo Jackson, Damon Elliot Leli ir Sean Okundaye. Albumas pasiekė 12 vietą JAV oficialiame Billboard 200 albumų tope ir vėliau gavo auksinę atestaciją už parduotas 602 000 albumo kopijų. „Simply Deep" pasiekė pirmąją vietą Jungtinėje Karalystėje, o Airijoje, Honkonge, Singapūre, Australijoje, Naujoje Zelandijoje ir Kanadoje buvo atestuotas kaip auksinis.

Nors pagrindinis albumo singlas „Stole" pasiekė dešimtuką keliose šalių topuose, o Australijoje, Naujoje Zelandijoje, ir Jungtinėje Karalystėje pasiekė penketuką, daina pasiekė tik 27 vietą Billboard Hot 100 tope. Antrasis albumo singlas „Can’t Nobody" nebuvo toks sėkmingas kaip pirmasis, tačiau pasiekė #5 vietą JK. Trečiasis ir paskutinis albumo singlas „Train on a Track" gavo mažai susidomėjimo ir pasirodė labai blogai topuose, išskyrus Jungtinėje Karalystėje, kur jis pasiekė #20 vietą.

2005 m. Rowland pasirodė reperės Trina dainoje pavadinimu „Here We Go", kuris sėkmingai pasorodė Naujosios Zelandijos, Suomijos, JAV ir JK topuose.

### „Destiny Fulfilled" (2004) ir pertrauka

Destiny's Child atlieka hitą „Say My Name" per jų atsisveikinimo turo „Destiny Fulfilled… And Lovin' It" koncertą
Po trejų metų kelionių ir solo projektų, Rowland vėl prisijungė prie Knowles ir Williams albume „Destiny Fulfilled", kuris buvo išleistas 2004 metų lapkritį. Albumas pasiekė net #2 vietą Billboard 200 tope, o albumo singlai „Lose My Breath", „Soldier", „Girl", ir „Cater 2 U" pasiekė aukštas vietas singlų topuose. Kad paremtų albumo pardavimus, „Destiny’s Child" 2005 m. pradėjo pasaulinį turą pavadinimu „Destiny Fulfilled… And Lovin' It", kuris prasidėjo balandį, o baigėsi rugsėjo mėnesį. Barselonoje, Ispanijoje per vizitą grupė pranešė, jog po turo Šiaurės Amerikoje grupė išsiskirs. 2005 m. spalio mėnesį grupė išleido kompiliacinį albumą „#1’s", kuriame buvo visos grupės pirmosios vietos dainos. Geriausių dainų rinkinyje buvo ir trys naujos dainos, kaip „Stand Up for Love". 2006 m. gegužės mėnesį „Destiny’s Child" buvo pagerbta žvaigžde Holivudo šlovės alėjoje.

### „Ms. Kelly" (2007–2008)

*Pagrindinis straipsnis – Ms. Kelly*.
2004 m. Rowland pradėjo dirbti prie antrojo solo albumo. Iš pradžių albumas vadinosi „My Story", ir buvo ketinama išleisti pirmąją albumo versiją 2006 m. birželio 6 d. Albume pasirodė su Kelly tokie svečiai kaip: Robin Thicke, Da Brat, Remy Ma ir Shawnna. Nors Kelly per MTV azijos apdovanojimus Bankoke pristatė pagrindinį albumo singlą „Gotsta Go", Rowland, jos vadybininkas ir „Columbia Records" galiausiai nusprendė neišleisti albumo ir jį perrašyti. Rowland vėliau pakeitė albumo pavadinimą į „Ms. Kelly". Prie šio albumo dirbo prodiuseriai Sean Garrett, Billy Mann, Scott Storch, ir Atlantoje įsikūręs Polow da Don, kuris sukūrė pagrindinį albumo singlą „Like This", duetą su repere Eve. Singlas pasiekė topo dešimtuką Kanadoje, Kroatijoje, Airijoje, Slovėnijoje ir Jungtinėje Karalystėje; taip pat pasiekė Top 20 Australijoje, Lietuvoje ir Naujoje Zelandijoje; o gimtojoje JAV Billboard Hot 100 tik 30 vietą.

„Ms. Kelly" debiutavo antroje JAV Billboard Top R&B/Hip-Hop Albums tope ir 6 vietoje oficialiame Billboard 200. Per pirmą savaitę buvo parduota daugiau nei 83 000 albumo kopijų (7000 daugiau nei pirmojo studijinio albumo „Simply Deep"). Tik „Walmart" parduotuvėse originalus „Ms. Kelly" albumas buvo parduodamas kartu su DVD, pavadinimu „BET Presents Kelly Rowland". DVD turinį sudaro Kelly gyvo garso pasirodymai per BET ir videoklipai. Azijoje, Afrikoje ir Europoje albumas nesėkmingai pasirodė albumų topuose, išskyrus JK, kur jis pasiekė 37 vietą, ir Japonijoje, kur pasiekė 10 vietą. 2008 m. Kelly iš naujo perleido albumą pavadinimu „Ms. Kelly Deluxe", pagrindinis naujai išleisto albumo singlas yra „Daylight" kartu su Gym Class Heroes nariu Travis McCoy.

### Būsimi projektai (2009–dabar)

2008 m. Rowland įrašė dainą pavadinimu „No Future in the Past" su Prancūzijos dainininke Nadiya. Dainos videoklipas buvo nufilmuotas Majamyje, Floridoje, ten pat kartu buvo nufilmuotas kitas Kelly videoklipas su Italijos dainininku Tiziano Ferro. Bendras Kelly ir Tiziano singlas „Breathe Gentle" buvo išleistas 2009 m. vasario 20 d.

2009 m. kovo 29 d. buvo pranešta, jog įrašų kompanija „Columbia Records" nutraukė sutartį su Kelly Rowland. Tai įvyko praėjus vos dviem mėnesiams, kai su baigė bendradarbiavimą su savo vadybininku Mathew Knowles. „News Of The World" pranešė, kad „Columbia Records" sutartį nutraukė dėl to, kad netiki, jog Kelly Rowland yra komerciškai perspektyvi atlikėja. Tačiau Rowland yra vis tiek pasirašiusi sutartį kaip grupės „Destiny's Child" narė.

Rowland įrašinėjo trečiąjį studijinį albumą, kai su ja buvo nutraukta sutartis, ir nors dabar Rowland nėra pasirašiusi kontrakto su jokia įrašų kompanija, ji vis tiek įrašinėja albumą. Kelly kartu su prancūzų DJ David Guetta įrašė pirmąjį singlą „When Love Takes Over" jo naujam 2009 m. albumui, kuris išleistas birželio 29 d.

2009 m. gegužės 7 d. Rowland kartu su Isaac Mizrahi taps televizijos kanalo Bravo naujo realybės šou „The Fashion Show" vedėjais. 2009 m. gegužės 3 d. Rowland atvyko į Lietuvą, tai jos pirmas vizitas į Baltijos šalis. Ji koncertavo su David Guetta „Siemens Arenoje", Vilniuje. Kelly po koncerto atskleidė, jog jos naujas studijinis albumas bus baigtas po keleto mėnesių.

Kitos veiklos
-------------

### Aktorės karjera

Rowland pradėjo savo aktorinę karjerą 2003 metų filme „Fredis prieš Džeisoną". 2004 metais ji gavo pagrindinę rolę nepriklausomame filme „The SeatFiller". Ji taip pat pasirodė televizijos kanalo komedijose „The Hughleys", „Eve" ir „Girlfriends" bei vienoje „Nickelodeon" kanalo komedijoje „Taina". Rowland taip pat pasirodė tokiuose televizijos serialuose kaip „American Dreams" kaip Martha Reeves iš „Martha & The Vandellas". 2006 m. ji pasirodė Nick Cannon vedamoje MTV laidoje „Wild n Out", ir vienąkart vedė pokalbių šou „The View".

2007 m. spalio mėnesį Rowland norėjo gauti Louise rolę 2008 m. filme „Seksas ir miestas". Tačiau rolė galiausiai atiteko Jennifer Hudson. Kelly Rowland pasirodė realybės šou „Clash of the Choirs" kaip choro vadovė.

### Filantropija

Kelly Rowland yra MTV 2008 AIDS apsisaugojimo ambasadorė programoje „Staying Alive". Ji apsilankė keliose Afrikos valstybėse, kaip antai Tanzanijoje, Pietų Afrikos Respublikoje ir Kenijoje, kur kalbėjo apie AIDS apsisaugojimą.

Rowland, kartu su kitais atlikėjais, tokiais kaip Pink, Avril Lavigne, Eve, Bow Wow, John Mayer, Jane's Addiction gitaristu Dave Navarro, ir aktorėmis Brittany Murphy, Charlize Theron, Rosario Dawson ir Eva Mendes, pasirodė keliose ALDO Fights AIDS programos reklamose.

2007 m. Rowland, kartu su Jessica Simpson ir serialo „Grei anatomija" aktoriais, dalino autografus EBay aukcionui, kad surinktų lėšų krūties vėžio tyrimams. Taip pat Rowland, kartu su Kanye West, Nelly Furtado ir Snoop Dogg bei MTV, BET, ir Nike, dirbo kartu su tikslu surinkti lėšų AIDS apsisaugojimo programai.

Rowland, Beyoncé Knowles, taip pat Mathew Knowles, Tina Knowles ir Solange Knowles-Smith pranešė, kad sukūrė „Survivor" fondą, kuris pagelbėtų uragano „Katrina" aukoms.

Diskografija
------------

*Pagrindinis straipsnis – Kelly Rowland diskografija*.
### Albumai

* 2002: *Simply Deep*
* 2007: *Ms. Kelly*
* 2009: *TBA*

### DVD

* 2007: *BET Presents Kelly Rowland*

Turai
-----

* 2003: *Simply Deeper Europe Tour*
* 2007–2008: *Ms. Kelly Tour*

Filmografija
------------

| Metai | Pavadinimas | Vaidmuo | Pastabos |
| --- | --- | --- | --- |
| 1999 | *Beverly Hood* | Girl #2 |  |
| 2002 | *The Hughleys* | Carly | 3 serijos |
| 2003 | *Freddy vs. Jason* | Kia Waterson |  |
| *American Dreams* | Martha Reeves | 2 serijos |
| *Eve* | Cleo | 1 serija |
| 2004 | *The Seat Filler* | Jhnelle | Pagrindinis vaidmuo |
| 2006 | *Girlfriends* | Tammy Hamilton | 3 serijos |
| 2008 | *Asterix at the Olympic Games* | – | Įgarsinimas |
|

Apdovanojimai ir nominacijos
----------------------------

| Metai | Kategorija | Įrašas | Pasisekimas |
| --- | --- | --- | --- |
| **Grammy apdovanojimas** |
| 2003 | Grammy apdovanojimas: geriausias repo duetas | „Dilemma" | **Laimėjo** |
| 2003 | Grammy apdovanojimas: geriausias repo aueto pasirodymas | „Dilemma" | Nominuota |
|
| **Capital FM Awards** |
| 2003 | Londono mėgstamiausias tarptautinis singlas | „Dilemma" | **Laimėjo** |
|
| **TMF Awards (Suomija)** |
| 2003 | Geriausias tarptautinis R&B atlikėjas (Kelly) | N/A | **Laimėjo** |
| 2003 | Geriausias tarptautinis vaizdo klipas | „Dilemma" | **Laimėjo** |
|
| **Billboard muzikos apdovanojimai** |
| 2003 | Hot Rap Track of The Year | „Dilemma" | **Laimėjo** |
|

Šaltiniai
---------

1. ↑  „Sony BMG Music Archyvuota kopija 2007-09-26 iš Wayback Machine projekto.. Nuoroda tikrinta December 28, 2006
2. ↑  „"Music World/Columbia Records Announce the Release of *Ms. Kelly*"". *advfn*. Nuoroda tikrinta 2007-03-12.
3. ↑
4. ↑  Moving forward by giving back: helping others can change lives. I know this firsthand, for acts of kindness made a big difference in my life | Ebony | Find Articles at BNET.com
5. ↑  May 2007, 21Starpulse Entertainment News Blog Archyvuota kopija 2008-01-18 iš Wayback Machine projekto.
6. ↑  Serena Kim | Storyteller » VIXEN MAGAZINE Archyvuota kopija 2008-01-15 iš Wayback Machine projekto.
7. ↑  „Beyoncé Knowles: Biography - Part 1". *People*. Suarchyvuotas originalas 2007-04-26. Nuoroda tikrinta 2008-04-01.
8. 1 2 3 4  Farley, Christopher John (2001-01-15). „Call Of The Child". *TIME*. Suarchyvuotas originalas 2012-01-30. Nuoroda tikrinta 2008-04-12.
9. 1 2  Reynolds, J.R. (1998-03-03). „All Grown Up". *Yahoo! Music*. Nuoroda tikrinta 2007-01-12.
10. ↑  Tyrangiel, Josh (2003-06-30). „Destiny's Adult". *TIME*. Suarchyvuotas originalas 2012-01-30. Nuoroda tikrinta 2008-04-12.
11. ↑  „Beyonce Knowles' Biography". *FOX News*. 2007-01-18. Nuoroda tikrinta 2008-04-12.
12. ↑  „The Best in Hip hop/Soul". *American Society of Composers, Authors and Publishers*. Suarchyvuotas originalas 2008-04-12. Nuoroda tikrinta 2008-04-02.
13. 1 2  Anthony, James (2006-08-18). „'Of course you can lose yourself'". *The Guardian*. Nuoroda tikrinta 2008-04-16.
14. ↑  Hiatt, Brian (2001-06-08). „Destiny's Child Use Turmoil To Fuel New LP". *MTV News*. Nuoroda tikrinta 2008-04-01.
15. ↑  Todd, Martens (2003-07-02). „Beyonce, Branch Albums Storm The Chart". *Billboard*. Nielsen Business Media, Inc. Suarchyvuota iš originalo 2012-05-26. Nuoroda tikrinta 2008-04-01.
16. ↑  Carpenter, Troy (2003-10-22). „Destiny's Child Slapped With Infringement Suit". *Billboard*. Nielsen Business Media, Inc. Suarchyvuotas originalas 2012-05-26. Nuoroda tikrinta 2008-04-01.
17. ↑  Whitmire, Margo (2004-11-24). „Eminem Thankful To Remain No. 1". *Billboard*. Nielsen Business Media, Inc. Suarchyvuota iš originalo 2012-05-26. Nuoroda tikrinta 2008-04-01.
18. ↑  Cohen, Jonathan (2005-06-12). „Destiny's Child To Split After Fall Tour". *Billboard*. Nielsen Business Media, Inc. Suarchyvuotas originalas 2011-06-23. Nuoroda tikrinta 2008-04-01.
19. ↑  „Beyonce Knowles". *TIME*. Suarchyvuotas originalas 2012-02-22. Nuoroda tikrinta 2008-04-12.
20. ↑  Keller, Julie (2005-09-01). „Destiny's World Domination". *Yahoo! Music*. Nuoroda tikrinta 2006-12-28.
21. ↑  „"Kelly Rowland Hooks Up With Beyonce's Sister Again For Solo LP"". *Limmatta Online*. Suarchyvuotas originalas 2012-05-12. Nuoroda tikrinta 2007-03-13.
22. ↑  „"Kelly Rowland Scraps Sappy Story, Picks Up Snoop"". *VH1*. Suarchyvuotas originalas 2012-05-12. Nuoroda tikrinta 2007-03-13.
23. ↑  „"Scott Storch Responds To Timbaland's Jabs"". *MTV News*. Nuoroda tikrinta 2007-03-13.
24. ↑  „""Ms. Kelly*"*. *SOHH*. Suarchyvuotas originalas 2007-08-13. Nuoroda tikrinta 2007-07-13.
25. ↑  „"BET Presents Kelly Rowland Bonus DVD"". *Walmart*. Nuoroda tikrinta 2007-11-03.
26. ↑  „UK Albums Chart". *Yahoo Charts*. Suarchyvuotas originalas 2012-04-09. Nuoroda tikrinta 2007-07-01.
27. ↑  „"Kelly Rowland and Nadiya"". *YouTube*. Nuoroda tikrinta 2008-07-08.
28. ↑  SU KELLY ROWLAND NUTRAUKTA LEIDYBINĖ SUTARTIS[neveikianti nuoroda]
29. ↑  „"Ricoh hosts 5,000 fans for 1Xtra Live concert"". *Coventry Telegraph*. Nuoroda tikrinta 2008-03-26.
30. ↑  Finn, Natalie (2009-03-31). „Kelly Rowland No Longer a Child of Destiny's Label". *Yahoo News*. Suarchyvuota iš originalo 2009-04-04. Nuoroda tikrinta 2009-04-27.
31. ↑  Bland, Bridget (2009-04-02). „Kelly Rowland: Proving to Be 'Survivor' by Bouncing Back With New TV Show". Suarchyvuotas originalas 2009-04-12. Nuoroda tikrinta 2009-04-27.
32. ↑  „David Guetta kündigt seine neue Hitsingle an". *EMI Music* (vokiečių). 2009-03-26. Suarchyvuotas originalas 2009-03-29. Nuoroda tikrinta 2009-03-29.
33. ↑  „"Šį savaitgalį į Vilnių atvyks „Destiny's Child" grupės narė Kelly Rowland"". *Delfi.lt*. Nuoroda tikrinta 2009-04-29.
34. ↑  „Kelly Rowland tikisi dar kartą sugrįžti į Lietuvą". 2009-05-04. Suarchyvuotas originalas 2009-05-07. Nuoroda tikrinta 2009-05-05.
35. ↑  „Kelly Rowland’s Sex snub" – Access March 23, 2008
36. ↑  Nick Lachey’s Choir Wins NBC Clash Archyvuota kopija 2007-12-24 iš Wayback Machine projekto. – Access December 23, 2007
37. ↑  Kelly Rowland, „Know what’s going on in you, get tested", Aldo Fight AIDS Archyvuota kopija 2021-01-26 iš Wayback Machine projekto.
38. ↑  *The Survivor Foundation Established by Knowles and Rowland Families to Provide Transitional Housing for Hurricane Evacuees*, Nachrichten, September 17, 2005

Nuorodos
--------

|  |  |
| --- | --- |
|  | **Vikiteka: Kelly Rowland** – vaizdinė ir garsinė medžiaga  |

* KellyRowlandOnline.com Oficiali svetainė
* Oficialus MySpace puslapis
* Apie Rowland Imdb.com
* Kelly Rowland interviu ilikemusic.com
* KellyRowlandAfrica.com Kelly Rowland Afrikoje kaip MTV 2008 AIDS apsisaugojimo ambasadorė
* Kelly Rowland svetainėje Last.fm

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RKelly Rowland |
| --- |
|  |
| Albumai | 
*Simply Deep* (2002-2003) • *Ms. Kelly* (2007-2008) • *TBA* (2009) |
|  |
| Singlai | 
„Stole" • „Can't Nobody" • „Train on a Track" • „Like This" • „Ghetto" • „Work" • „Comeback" • „Daylight" • „Broken" |
|  |
| Kiti singlai | 
„Separated" • „Dilemma" • „Une Femme En Prison" • „Here We Go" • „No Future No Past" • „Breathe Gentle" • „When Love Takes Over" |
|  |
| Filmografija | 
*Fredis prieš Džeisoną* (2003) • *The Seat Filler* (2004) • *Asteriksas Olimpinėse žaidynėse* (2008) |
|  |
| Susiję straipsniai | 
Diskografija • Apdovanojimai • Destiny's Child |

 |